**Rakétaműhely**

Műhelyfoglalkozások keretében vízzel és sűrített levegővel hajtott rakétákat építünk.

Együttműködve fogunk erős rakétatestet, nyomástartályt, szárnyat és fúvókát; visszatérő rendszert: ejtőernyőt, kioldót és elektronikát; valamint mérőműszereket és összecsukható indítóállványt létrehozni. Ha jól haladunk, kamerával felszerelt és többfokozatú rakéta is születhet.

Persze, nem csak építeni fogunk: szemléletes módon átvesszük az elméleti alapokat, kísérletezünk, méréseket végzünk, számolunk, szimulálunk. Lesz lehetőség programozni, és áramköröket készíteni is.

Párhuzamosan több részfeladaton fogunk dolgozni, a kialakítandó dizájnban pedig tere lesz az egyéni ötleteknek.

Korlátozott számban tudunk jelentkezőket fogadni.

Időpont: csütörtökönként 17:00-tól